Þýsku Volkswagen bílaverksmiðjurnar hafa hafið viðræður við þýsku neytendasamtökin vegna hugbúnaðar sem gaf rangar upplýsingar um mengandi útblástur frá bílum þýska framleiðandans . Upp komst um svikin 2015 . Um það bil 450 þúsund eigendur Volkswagen dísilbíla höfðuð mál á hendur Volkswagen bílasmiðjunum . Samningaviðræður Volkswagen og þýsku neytendasamtakanna eru á frumstigi . Að sögn fréttaskýrenda ríkir alger óvissa um hvaða stefnu þessar viðræður taki og hvort þær leiði til uppgjörs þegar upp verður staðið . Báðir aðilar eru sammála um að viðræðurnar í byrjun verði trúnaðarmál og engar yfirlýsingar verði sendar út á næstunni . Félag þýskra bifreiðaeigenda ( ADAC ) hefur krafist þess að þýski bílaframleiðandinn Volkswagen Group bjóði þýskum eigendum sem urðu fyrir barðinu á stóra útblásturs hneykslinu sömu bætur og greiddar hafa verið í Bandaríkjunum . Volkswagen bílasmiðjurnar hafa viðurkennt að svika-hugbúnaðurinn hafi verið settur í ellefu milljónir dísilbíla sem seldir voru um allan heim . Fyrirtækið hefur þegar þurft að greiða þrjátíu milljarða evra í bætur , sektir og málskostnað vegna málsins .